polyglot-tagger/wikipedia-language-snippets-filtered huggingface dataset:
2009 ఎన్నికలలో నిజామాబాదు నుంచే పోటీచేసి భారతీయ జనతా పార్టీ అభ్యర్థి యెండెల లక్ష్మీనారాయణ చేతిలో పరాజయం పొందాడు. తెలంగాణా నేపథ్యంలో భారతీయ జనతా పార్టీ తరఫున విజయం సాధించిన లక్ష్మీనారాయణ రాజీనామా చేయగా 2010లో జరిగిన ఉప ఎన్నికలలో డి.శ్రీనివాస్ మరోసారి లక్ష్మీనారాయణ చేతిలో ఓడిపోయాడు.
ధర్మపురి శ్రీనివాస్ తెలంగాణ రాష్ట్ర రాజకీయ నాయకుడు. నిజామాబాదు శాసనసభ నియోజకవర్గం ఎమ్మెల్యేగా భారత జాతీయ కాంగ్రెస్ పార్టీ నుండి నుండి ప్రాతినిథ్యం వహించాడు. ప్రస్తుతం తెలంగాణ రాష్ట్ర సమితి పార్టీ తరపున రాజ్యసభ ఎం.పిగా ఉన్నాడు.
శ్రీధర్ 1973, అక్టోబర్ 7న సుదర్శన్ రావు, సూర్యకళ దంపతులకు మహబూబాబాదు జిల్లా లోని కేసముద్రంలో జన్మించాడు. కేసముద్రంలోని ఉన్నత పాఠశాలలో పదవ తరగతి చదివిన శ్రీధర్
హన్మకొండ జూనియర్ కళాశాలలో ఇంటర్, వరంగల్ సి.కే.ఎం. కళాశాలో డిగ్రీ పూర్తిచేశాడు. అనంతరం హైదరాబాద్ లోని తెలుగు విశ్వవిద్యాలయంలోని రంగస్థలశాస్త్రం లో గోల్డ్ మెడల్ సాధించాడు. ఎం.ఏ.లో యూనివర్సిటీ ఫస్ట్ వచ్చాడు.
1998-99 మధ్యకాలంలో తెలుగు విశ్వవిద్యాలయంలో రంగస్థల విద్యార్థులకు నటనలో శిక్షణ ఇచ్చిన శ్రీధర్ 1999లో కేంద్ర ప్రభుత్వ గేయ నాటక విభాగంలో ఉద్యోగిగా చేరాడు. ప్రస్తుతం హైదరాబాద్ లో నివాసముంటున్నాడు.
రంగస్థల విద్యను అభ్యసించిన శ్రీధర్ అనేక నాటకాలలో నటించడమేకాకుండా, కొన్ని నాటికలకు దర్శకత్వం వహించాడు. తెలంగాణ థియేటర్ రీసెర్చ్ సెంటర్ సభ్యులుగా ఉన్నాడు.
శ్రీధర్ బీచరాజు రంగస్థల, సినిమా నటుడు, రచయిత, దర్శకుడు, నటశిక్షకుడు. 2003లో విడుదలైన బ్యాక్ పాకెట్ సినిమాకు దర్శకత్వం వహించాడు.
ఈ భవనాన్ని ఆర్మేనియాలోని మూడు-నావ్ బాసిలికా చర్చిని మూలంగా తీసుకుని నిర్మించారు. ఈ నిర్మాంణంలోని ఒక హాలు సీట్లకు, స్టేజీకి మధ్య ఎటువంటి దృశ్య పరిమితులు లేకుండా ఉంటుంది. ఇది సంగీతకారులకు, ప్రేక్షకుల మధ్య పూర్తి అతివ్యాప్తి ప్రదేశాన్ని తయారుచేస్తుంది. కోమిటాస్ సంగీత చాంబరులో ఉన్నటువంటి ఒక సంగీత వస్తువు, యు.ఎస్.ఎస్.ఆర్ వాదుతున్నటువంటి వాటిలో ఒక్కటి. దీనిని నెదర్లాండ్స్ లో 17 వ దశాబ్దపు బారోక్ సంగీతాన్ని ఆధారంగా తీసుకుని తయారుచేశారు. దీనిలో 4000 పైపులు ఉన్నాయి. దీనిని మొదట 1979వ సంవత్సరం లో పొందుపరిచినా తరువాత 2007 వ సంవత్సరంలో రెనోవేట్ చేశారు.
కోమిటాస్ సంగీత చాంబరు ఒక కచేరీ హాలు. ఇది ఆర్మేనియా రాజధాని యెరెవాన్ లోని ఇసహక్యాన్ వీధి, సర్కులర్ పార్కు, కెంట్రాల్ జిల్లాలో ఉన్నది. దీనిని కళాకారుడు స్టీపన్ క్యుర్కుచ్యాన్ డిజైన్ చెయ్యగా, ఇంజినీరు ఎడ్యుర్డ్ ఖజ్మల్యన్ నిర్మించారు.
ఇతడు పాత్రికేయునిగా తన వృత్తిని అలహాబాద్‌నుండి వెలువడే "ది ఇండిపెండెంట్" అనే ఆంగ్లదినపత్రికతో ప్రారంభించాడు. తరువాత టంగుటూరి ప్రకాశం మద్రాసు నుండి నడిపిన "ది స్వరాజ్య"లో సబ్ ఎడిటర్‌గా కొంతకాలం పనిచేశాడు. తరువాత పోతన్ జోసెఫ్ సంపాదకత్వంలో వెలువడే ది వాయిస్ ఆఫ్ ఇండియా అనే ఆంగ్ల దినపత్రికకు మారాడు. తరువాత కొంతకాలానికి మళ్లీ స్వరాజ్య పత్రికలో చేరాడు. ఆ సమయంలో ఆ పత్రికలో ఖాసా సుబ్బారావు, జి.వి. కృపానిధి సంపాదకవర్గంలో పనిచేసేవారు. ఆంధ్ర విశ్వవిద్యాలయం కులపతి కట్టమంచి రామలింగారెడ్డి ఇతడిని తన కార్యాలయంలో పనిచేయడానికి ఆహ్వానించాడు. అక్కడ ఈశ్వరదత్తు కొన్ని నెలలు పనిచేశాడు. ఇతడు స్వరాజ్యలో పనిచేసినప్పుడు 12 మంది స్వాంతత్ర్య సమరయోధులు, మేధావుల గురించి వ్యాసాలు వ్రాశాడు. వాటిని తరువాత "స్పార్క్స్ అండ్ ఫ్యూమ్స్" అనే పేరుతో పుస్తకరూపంలో ప్రచురించాడు. ఈ పుస్తకం ఇతడికి రచయితగా మంచి గుర్తింపును తెచ్చిపెట్టింది.
1929లో ది హిందూ దినపత్రిక అప్పటి సంపాదకుడు ఎ.రంగస్వామి అయ్యంగార్ ఇతడిని హిందూ పత్రికలోనికి ఆహ్వానించాడు. ఇతడు హిందూలో చేరి "మద్రాస్ లెటర్" పేరుతో నెలనెలా రిపోర్టు పంపేవాడు. సి.వై.చింతామణి ఇతడిని "ది లీడర్" దిన పత్రికలో సహాయ సంపాదకునిగా పనిచేయడానికి ఆహ్వానించాడు. ఆ పత్రికలో దాదాపు 3 సంవత్సరాలు పనిచేసి తర్వాత ఆ పదవికి రాజీనామా చేసి స్వంతంగా "ట్వంటీయత్ సెంచురీ" అనే మాసపత్రికను ప్రారంభించాడు. ఆ పత్రికలో తేజ్ బహద్దూర్ సప్రూ, కె.ఎం.పానికర్, హుమయూన్ కబీర్, కట్టమంచి రామలింగారెడ్డి, రాధా కుముద్ ముఖర్జీ, ఎం.చలపతిరావు, భోగరాజు పట్టాభి సీతారామయ్య, హీరేన్ ముఖర్జీ, కె.ఆర్.శ్రీనివాస అయ్యంగార్, కె.ఎస్.వెంకటరమణి వంటి మహామహులు వ్యాసాలు వ్రాశారు.
కుందూరి ఈశ్వరదత్తు ప్రముఖ పత్రికా సంపాదకుడు. ఇతడు సుమారు నాలుగు దశాబ్దాలపాటు భారతదేశంలోని ప్రముఖ ఆంగ్ల దినపత్రికలలో సబ్-ఎడిటర్‌గా, అసిస్టెంట్ ఎడిటర్‌గా, ఎడిటర్‌గా, ఛీఫ్ ఎడిటర్‌గా వివిధ హోదాలలో పనిచేశాడు. ఇతడు అలహాబాద్ నుండి వెలువడిన "ది లీడర్" ఆంగ్ల దినపత్రికకు సి.వై.చింతామణి తరువాత ప్రధాన సంపాదకునిగా వ్యవహరించాడు.ఇతడు జయపూర్ సంస్థానంలోను, హైదరాబాద్ స్టేట్‌లోను మీర్జా ఇస్మాయిల్ దీవానుగా పనిచేసిన సమయంలో ఛీఫ్ పబ్లిసిటీ ఆఫీసర్‌గా సేవలను అందించాడు. "స్పార్క్స్ అండ్ ఫ్యూమ్స్", "మై పోర్‌ట్రైట్ గ్యాలరీ" వంటి రచనల ద్వారా ఇతడు దేశవిదేశాలలో రచయితగా పేరు గడించాడు.
పిఠాపురం రాజా సూర్యారావు బహద్దూర్ 1937 సాధారణ ఎన్నికలలో పోటీ చేయదలచి పీపుల్స్ పార్టీని స్థాపించాడు. ఆ పార్టీ సిద్ధాంతాలను ప్రచారం చేయడానికి "ది పీపుల్స్ వాయిస్" అనే ఆంగ్ల దినపత్రికను ప్రారంభించి దానికి ఈశ్వరదత్తును సంపాదకునిగా నియమించాడు. అయితే ఆ పత్రిక ఒక ఏడాది మాత్రమే నడిచింది. మహారాజా ఎన్నికలలో ఓడిపోవడంతో ఆ పత్రిక మూతపడింది. ఆ పత్రిక మూతపడడంతో ఈశ్వరదత్తు మళ్ళీ అలహాబాదుకు వెళ్ళి తన మాసపత్రిక "ది ట్వంటీయత్ సెంచురీ"ని కొనసాగించాడు. 1938లో ఇతడు "ది పయొనీర్" పత్రికకు రెండు పర్యాయాలు సంపాదకునిగా వ్యవహరించాడు.
ఇతడు ఆంధ్రప్రదేశ్ రాష్ట్రం, తూర్పు గోదావరి జిల్లా, రాజమండ్రి పట్టణంలో 1898, సెప్టెంబరు 27న జన్మించాడు. ఇతని తండ్రి కె.వెంకటరత్నం ఆ ప్రాంతంలో ప్రధానోపాధ్యాయుడిగా, నిజమైన గాంధేయవాదిగా ప్రసిద్ధి చెందాడు. వెంకటరత్నం తన కుమారుడు ఈశ్వరదత్తుకు, అతని స్నేహితుడు కోటంరాజు రామారావుకు ఇంగ్లీషు నేర్పించాడు. కోటంరాజు రామారావు తదనంతర కాలంలో ప్రముఖ సంపాదకునిగా ఎదిగి జవహర్‌లాల్ నెహ్రూ ఆరంభించిన "ది నేషనల్ హెరాల్డ్" పత్రికకు తొలి సంపాదకుడయ్యాడు.
జయపూర్ సంస్థానం దివాను సర్ మీర్జా ఇస్మాయిల్ 1942లో ఇతడిని జయపూర్‌కు ఆహ్వానించి పబ్లిసిటీ ఆఫీసర్‌గా ఉద్యోగం ఇచ్చాడు. అక్కడ ఇతడు నాలుగేళ్లు పనిచేశాడు. ఆ సమయంలో పౌరసంబంధాలకు సంబంధించిన అన్ని విషయాలలో దివానుకు సహకరించాడు. దీవాన్ ఆలోచనలకు అనుగుణంగా ఇతడు న్యూస్ లెటర్ ను ప్రారంభించాడు. "ఎథేనియం" అనే ఒక సాహిత్య ఫోరం ఇతని ఆధ్వర్యంలో నడిచింది. ఇతడు తన హయాంలో జయపూర్‌లో అఖిల భారత గ్రంథాలయోద్యమ సభను, కాన్ఫరెన్సును నిర్వహించాడు.
సర్ మీర్జా ఇస్మాయిల్ హైదరాబాద్ స్టేట్ దీవానుగా పదవిని చేపట్టినప్పుడు మళ్ళీ ఇతడిని హైదరాబాదుకు పబ్లిక్ రిలేషన్స్ ఆఫీసర్‌గా తీసుకువచ్చాడు. ఇతడు 1946లో ఆ పదవిని చేపట్టాడు కానీ పరిస్థితులు ఇద్దరికీ అనుకూలంగా లేకపోవడంతో మీర్జా ఇస్మాయిల్ మైసూర్ రాజ్యానికి 1947లో వెళ్లిపోయాడు. ఈశ్వరదత్తు 1948లో తన పదవికి రాజీనామా చేశాడు.
ఈశ్వరదత్తు విద్యాభ్యాసం రాజమండ్రి, మచిలీపట్నంలలో గడిచింది. ఇతడు 1923లో నోబుల్ కాలేజి నుండి బి.ఎ.పట్టా పొందాడు. ఇతడు కళాశాలలో చదువుకునే సమయంలోనే జర్నలిజం పట్ల ఆసక్తిని కనబరచాడు. నోబుల్ కాలేజీనుండి వెలువడే "ఫ్రెష్‌మెన్స్ మ్యాగజైన్" అనే లిఖిత పత్రికకు సహ సంపాదకునిగా వ్యవహరించాడు.
మొదట దర్శకుడు అనురాగ్ బసు రణబీర్ కపూర్, కత్రినా కైఫ్‌లను తీసుకోవాలనుకున్నాడు. 2010, మార్చి 10న టైమ్స్ ఆఫ్ ఇండియాలో "కామోషి" అనే సినిమా కోసం కత్రినా కైఫ్, రణబీర్ కపూర్‌లు సంతకం చేశారని వార్త వచ్చించి.
బసు మూడవ పాత్రకు కొత్త అమ్మాయిని తీసుకోవాలనుకున్నాడు. బసు భార్య తని ప్రియాంక చోప్రా పేరును ఆ పాత్రకు సూచించింది. చోప్రా ఎంపికైన తర్వాత కైఫ్ ఈ ప్రాజెక్టు నుండి తెలియని కారణాలతో వైదొలగింది. ప్రియాంక చోప్రాకు మంచి పాత్ర లభించడంతో కత్రినా కైఫ్ వైదొలగిందని మీడియాలో వార్తలు వచ్చాయి. తరువాత ఆసిన్ ఈ పాత్రను వేయడానికి ముందుకు వచ్చినట్లు మీడియా రిపోర్ట్ చేసింది. చివరకు 2010, డిసెంబరులో ఆ పాత్రకు ఇలియానాను ఎంపిక చేశారు.
ఆరేళ్ల తర్వాత అనుకోకుండా శృతి, బర్ఫీ ఒకరికొకరు తారసపడతారు. శృతి తన వివాహంతో అసంతృప్తిగా ఉండి, బర్ఫీతో తన పాత స్నేహాన్ని కొనసాగించాలనుకుంటుంది. వీరిద్దరినీ చూసిన జిల్‌మిల్ మనస్తాపం చెంది వెళ్లిపోతుంది. శృతి జిల్‌మిల్ తప్పిపోయినట్లు పోలీస్ స్టేషన్‌లో రిపోర్టు చేస్తుంది. డార్జిలింగ్ పోలీసులు ఈ రిపోర్టు గురించి తెలుసుకుని కలకత్తా వచ్చి బర్ఫీని అంతకు ముందు కేసులో అరెస్టు చేస్తారు. విచారణలో ఆమెను కిడ్నాప్ చేసి డబ్బులు తీసుకునే క్రమంలో ఆమెను చంపివేసినట్లు, ఆమె మృతశరీరం లభించనట్లు తేలుతుంది. ఈ కేసును మూసివేయడానికి నేరాన్ని బర్ఫీ మీదకు త్రోసివేయడానికి పోలీసులు ప్రయత్నిస్తాడు. అయితే బర్ఫీమీద ఇష్టం ఉన్న సుధాంశు దత్త బర్ఫీని తీసుకుని దూరంగా వెళ్లిపొమ్మని శృతికి చెబుతాడు. ఆమె దానికి అంగీకరించి జిల్‌మిల్ ఇప్పుడు తనకు అడ్డంగా లేదు కనుక బర్ఫీతో సుఖంగా ఉండాలని అనుకుంది.
ఈలోగా బర్ఫీ తండ్రి మంచాన పడతాడు. అతనికి వైద్యం చేయడానికి బర్ఫీకి ఎలాగైనా డబ్బు సంపాదించాల్సి ఉంది. స్థానిక బ్యాంకును దోచుకునేందుకు చేసిన ప్రయత్నం ఫలించలేదు. దానితో తన బాల్య స్నేహితురాలు జిల్‌మిల్ చటర్జీ ను కిడ్నాప్ చేసి ధనవంతుడైన ఆమె తాత నుండి డబ్బు గుంజాలని పథకం వేస్తాడు. కానీ అప్పటికే జిల్‌మిల్ కిడ్నాప్ చేయబడిందని గుర్తిస్తాడు. వ్యాన్‌లో బంధించబడి ఉన్న జిల్‌మిల్‌ను చూచి బర్ఫీ ఆ వ్యాన్‌ను దూరంగా తీసుకు వెళ్లి ఆమెను పోలీసులకు చిక్కకుండా తన అపార్ట్‌మెంట్‌లో దాచిపెడతాడు. బర్ఫీ ఆమెను కిడ్నాప్ చేసినందుకు డబ్బును సంపాదిస్తాడు కానీ అప్పటికే అతని తండ్రి మరణిస్తాడు. ఖిన్నుడైన బర్ఫీ జిల్‌మిల్‌ను ఆమె గ్రామంలో ఆమె సంరక్షకుని వద్ద వదిలి పెట్టడానికి చూస్తాడు కానీ ఆమె బర్ఫీని వదిలి వెళ్లడానికి నిరాకరిస్తుంది. ఇద్దరూ కలకత్తా వెడతారు.
మర్ఫీ బర్ఫీ జాన్సన్ డార్జిలింగ్‌లోని ఒక నేపాలీ జంటకు జన్మించాడు. ఇతని తల్లి ఇతని బాల్యంలోనే చనిపోతుంది. ఇతని తండ్రి డ్రైవర్‌గా పనిచెస్తూ ఇతన్ని పెంచి పెద్ద చేస్తాడు. బర్ఫీ అల్లరి చిల్లరిగా తిరుగుతూ ఉంటాడు. అమాయకులపై ప్రాక్టికల్ జోక్స్ వేస్తూ, అందరినీ ఇబ్బంది పెడుతుంటాడు. స్థానిక పోలీసు ఆఫీసర్ సుధాంశు దత్తా ఎప్పుడూ ఇతడిని తరుముతూ ఉంటాడు. బర్ఫీకి అప్పుడే డార్జిలింగ్‌కు వచ్చిన శృతీఘోష్‌ తారసపడుతుంది. శృతికి రంజిత్ సేన్‌గుప్తాతో ఎంగేజ్‌మెంట్ కుదిరి ఉంటుంది. మరో మూడు నెలల్లో వారి పెళ్ళి ఉంటుంది. బర్ఫీ శృతిపై మోజును పెంచుకుంటాడు. శృతి కూడా బర్ఫీని ప్రేమిస్తుంది. అయితే శృతి అమ్మ శృతికి బర్ఫీ పేదరికం గురించి నూరిపోస్తుంది. శృతి తల్లి మాట విని బర్ఫీతో తెగతెంపులు చేసుకుని కలకత్తాకు వెళ్లిపోతుంది.
బర్ఫీ జిల్‌మిల్‌ మరణంతో క్రుంగి పోయి ఉంటాడు. శృతితో కలిసి జీవించడానికి అంగీకరించడు. జిల్‌మిల్ చిన్నతనంలో నివసించిన ప్రాంతానికి బర్ఫీ శృతిని తీసుకువెడతాడు. అక్కడ జిల్‌మిల్ బ్రతికే ఉన్నట్టు వారు కనుగొంటారు. రెండు సార్లు కిడ్నాప్ చేయడం అనేది ఆమె తండ్రి ఆడిన నాటకమని, ఆమె ఆస్తిని కాజేయడానికి పన్నిన పన్నాగమని తెలుస్తుంది. రెండవసారి జిల్‌మిల్ మరణించినట్లు కథను సృష్టించి ఆమెను తన తాగుబోతు తల్లి నుండి దూరంగా ఉంచడానికి ఆడిన నాటకం అని తెలుస్తుంది. బర్ఫీ జిల్‌మిల్‌ను కలుసుకోవడంతో సంతోషిస్తాడు. ఇద్దరూ పెళ్ళి చేసుకుంటారు. శృతి తన శేషజీవితాన్ని ఒంటరిగా గడుపుతుంది.
2012లో విడుదలైన భారతీయ కామెడీ డ్రామా సినిమా. ఈ సినిమాకు అనురాగ్ బసు కథా రచయితగా, దర్శకుడిగా, సహనిర్మాతగా వ్యవహరించాడు. ఈ సినిమా 1970ల నాటి కథను వర్ణిస్తుంది. ఇది డార్జలింగ్ లో నివసించే మర్ఫీ బర్ఫీ జాన్సన్ అనే ఒక చెవిటి, మూగ నేపాలీ కుర్రవాడు, అతనికి శృతి, జిల్‌మిల్ అనే ఇద్దరు యువతులతో ఉన్న సంబంధాల గురించిన కథ.రణబీర్ కపూర్, ప్రియాంక చోప్రా, ఇలియానా ప్రధాన పాత్రలు పోషించిన ఈ సినిమాలో సౌరభ్ శుక్లా, ఆశిష్ విద్యార్థి, జిస్సు సేన్‌గుప్తా, రూపా గంగూలీ సహాయక పాత్రలలో నటించారు.
ఈ సినిమా ఉత్తమ విదేశీ చిత్రం కేటగరీలో 85వ ఆస్కార్ అవార్డు కొరకు అధికారికంగా భారతదేశం తరఫున నామినేషన్ కొరకు ఎంపిక చేయబడింది. ఈ సినిమా అనేక అవార్డులను గెలుచుకుంది. అనేక అవార్డుల కొరకు ప్రతిపాదించబడింది. ఈ సినిమా 58వ ఫిల్మ్‌ఫేర్ పురస్కారాలకు 13 విభాగాలలో పోటీపడి ఏ ఇతర సినిమాలకన్నా ఎక్కువగా ఉత్తమ చిత్రం, ఉత్తమ నటుడు, ఉత్తమ సంగీత దర్శకుడు మొదలైన 7 విభాగాలలో అవార్డులను గెలుచుకుంది.
ఈ సినిమాలోని పాటలకు ప్రీతమ్‌ సంగీతం అందించగా స్వానంద్ కిర్కిరే, ఆశిష్ పండిట్, నీలేష్ మిశ్రా, సయీద్ ఖాద్రి పాటలను రచించారు. ప్రియాంక చోప్రా ఈ సినిమాలో ఒక పాట పాడవలసి ఉంది. అయితే ఆమె యూనివర్సల్ మ్యూజిక్ కంపెనీతో చేసుకున్న ఒప్పందంతో ఆ అవకాశాన్ని వదులుకుంది.
చాలా యేళ్ల తర్వాత బర్ఫీ చావుబతుకుల్లో ఉంటూ ఆసుపత్రి పడకపై పడుకుని ఉంటాడు. జిల్‌మిల్ వచ్చి ఆ పడకపైన బర్ఫీ ప్రక్కగా పడుకుంటుంది. శృతి వారిద్దరూ ప్రశాంతంగా మరణించి ఉండడాన్ని గమనిస్తుంది.
అనురాగ్ బసు తాను ముందు దర్శకత్వం వహించిన సినిమా కైట్స్ నిర్మాణ సమయంలో రెండు పేజీల కథను వ్రాసుకున్నాడు. అదే తరువాత బర్ఫీ సినిమాగా రూపాంతరం చెందింది.
సమీప బాలబడి, మాధ్యమిక పాఠశాల రామచంద్రాపురం, మెదక్లోను, ప్రాథమిక పాఠశాల, ప్రాథమికోన్నత పాఠశాల‌లు బండ్లగూడలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల రామచంద్రాపురం, మెదక్లోను, ఇంజనీరింగ్ కళాశాల పటేల్‌గూడలోనూ ఉన్నాయి. సమీప మేనేజిమెంటు కళాశాల పటేల్‌గూడలోను, వైద్య కళాశాల, పాలీటెక్నిక్‌లు సంగారెడ్డిలోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం రామచంద్రాపురం, మెదక్లోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
కాచిరెడ్డిపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామంలో ఏటీఎమ్, వాణిజ్య బ్యాంకు ఉన్నాయి. సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. స్వయం సహాయక బృందం, పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లాలోని ఇదే మండలంలో ఉండేది.
ఇది మండల కేంద్రమైన రామచంద్రాపురం, మెదక్ నుండి 2 కి. మీ. దూరం లోను, సమీప పట్టణమైన హైదరాబాదు నుండి 18 కి. మీ. దూరంలోనూ ఉంది.
కొండ పుదీనా 30 నుండి 100 సెం.మీ వరకు ఎత్తు పెరిగే ఓషధీ మొక్క.కొండ పుదీనా బహువార్షిక మొక్క. పూలు సన్నని పూలకాడల చివర పింకు లేదా తెల్లని పూలు వుండును.ఆకులు 5-9 సెం.మీ పొడవు,1.5-3 సెం., మీ వెడల్పుతో పచ్చగా వుండును.ఈ మొక్క తేమగా వున్న ప్రాంతాల్లో పెరుగుతుంది. కొండ పుదీనా కాండం నలు చదరంగా వుండును. కొండ పుదీనా మొక్క లామియేసి కుటుంబానికి చెందిన మొక్క.కొండ పుదీనా వృక్షశాస్త్ర పేరు మెంథా స్పికాట .కొండ పుదీనా మొక్క ఆరోమాటిక్ ఓషది మొక్క.కొండ పుదీనా మూలస్థానం యూరోప్, ఆసియా ఖండాలు.తరువాత ఉత్తర అమెరికా., ఆఫ్రికా దేశాలకు వ్యాప్తి చెందినది.తాజా లేదా ఎండ బెట్టిన ఆకులను రకరకాల వంటల్లో సువాసనకై ఉపయోగిస్తారు.తాజా లేదా ఎండ బెట్టిన ఆకులను రకరకాల వంటల్లో సువాసనకై ఉపయోగిస్తారు.అలాగేకొన్నిరకాల మిఠాయిల్లో, పానీయాలలో, సాలాడులలో, సూప్ లలో, మీగడ, మాంస, చేప కూరల్లో, సాస్ లలో ఉపయోగిస్తారు.
కొండ పుదీనాలో, పుదీనా కన్నా తక్కువ ప్రమాణంలో మెంతాల్/మెంథాల్ వుండును.పురాతన గ్రీకులు కొండ పుదీనా ఆకులను స్నానపు నీటిలో కలిపే వారు.అలాగే గనేరియా అంటుయి సంక్రమణ వ్యాధులను నివారణకు కూడా వాడేవారు.మధ్యయుగ కాలంలో పళ్ల జిగుర్ల వాపులకు, పళ్లను తెలుపుగా మార్చుటకు ఉపయోగించేవారు
కొండ పుదీనా నూనె వినియోగంగురించి ఆయుర్వేద, చీనీస్, గ్రీకు వైద్య శాస్త్రంలో ప్రస్తావించడం జరిగింది. రోమనులు ఇస్లెస్ ను జయించినపుడు కొండ పుదీనా ఇంగ్లాండుకు తీసుకురాబడింది.బ్రీటిసు వారిచే 1500 లో అమెరికాలోని వారి సెటిల్ మెంట్ /స్థావరాలకు తీసుకు రాబడింది. మధ్య యుగంలో కొండ పూడినాను ఉప్పుయో కలిపి కుక్క కరచిన కోట రాసేవారు.కొండ పోదీన ఆకుల చివరాలి ఈటె (0ఆకారంలో వుందటం వలన దీనిని స్పియరు మింట్ అన్నారు.
పుదీనా నూనె అంత ప్రసిద్ధి కాక పోయిన కొండపుదీనా నూనె తక్కువ ఘాటైన నూనె కావడం వలన చిన్న పిల్లలకు వాడుటకు అనుకూలమైన నూనె.జీర్ణ వ్యవస్థ పని తీరును మెరుగు పరుస్తుంది.మలబద్ధకాన్ని తగ్గిస్తుంది.వాంతులను వికారాన్ని తగ్గిస్తుంది.అలాగే శ్వాసకోశ ఇబ్బందులను తగ్గిస్తుంది.దగ్గు, ఆస్త్మా, సైనస్ రుగ్మతలకు బాగా పని చేయును.అల్లాగే మెదడును ఉత్తేజ పరుస్తుంది.
కొండ పుదీనా నూనె ఒక ఆవశ్యక నూనె., సుగంధ తైలం.కొండ పుదీనాను హిందీలో పహడి పుదీనా అంటారు.ఆంగ్లంలో స్పియరు మింట్, గార్డెన్ మింట్, లాంబ్ మింట్ అంటారు. కొండ పుదీనా నూనె, పుదీనా నూనె కన్నా తక్కువ గాఢత వున్న నూనె.కొండపుదీనా నూనె కూడా ఓషది గుణాలున్న నూనె.తాజా లేదా ఎండ బెట్టిన ఆకులను రకరకాల వంటల్లో సువాసనకై ఉపయోగిస్తారు.అలాగేకొన్నిరకాల మిఠాయిల్లో, పానీయాలలో, సాలాడులలో, సూప్ లలో, మీగడ, మాంస, చేప కూరల్లో, సాస్ లలో ఉపయోగిస్తారు.
కొండపుదీనా మొక్క నుండి ఆవశ్యక నూనెను సాధారణంగా నీటి ఆవిరి స్వేదనక్రియ/స్టీము డిస్టిలేసను ద్వారా మొక్క ఆకులనుండి, పుష్పించు పైభాగాలనుండి ఉత్పత్తి చేస్తారు. కొండ పూదీనా నూనెను ఆకులనుండి, పుష్పించు భాగం పైభాగాలనుండి ఉత్పత్తి చేస్తారు.
కొండ పుదీనా నూనెలో ప్రధానంగా ఆల్ఫా-పైనేన్/పినేన్, బీటా- పైనేన్, కార్వోన్,1,8-సినోయోల్, లినలూల్, లిమోనేన్, మైర్సేన్, కారియో పైల్లెన్, మింథాల్ ఉన్నాయి.పుదీనా నూనెలో మింథాల్ దాదాపు 40% వరకు వుండగా, కొండ పుదీనా నూనెలో మింథాల్ 0.5% మాత్రమే ఉంది.
కొండ పుదీనా నూనె పుదీనా వంటి గుణాలనే కల్గి ఉంది.పుదీనా నూనె కన్నా కొద్దిగా తియ్యగా వుండును.పాలిపోయిన పసుపు రంగు లేదా ఆకుపచ్చ రంగులో వుండును.కొండ పుదీనా నూనెలో హైడ్రోకార్బనులు, ఆల్కహాల్ లు, ఇస్తారులు, ఆక్సైడులు, కోటోనులు ఉన్నాయి.
ఇది యెవెరన్ నగరంలోని 18.16% భూభాగం అనగా 48.5 2 వైశాల్యంలో ఉంది. షెంగావిత్ వైశాల్యపరంగా యెరెవన్ లోని 2వ అతిపెద్ద జిల్లా. ఇది అనధికారికంగా చిన్న విభాగాలుగా విభజింపబడింది. అవి నెర్కిన్ షెంగావిత్, వెరిన్ షెంగావిత్, నెర్కిన్ చర్బాక్, వెరిన్ చర్బాక్, నొర్గావిత్ , ఎరస్తియా. జిల్లా యొక్క ప్రధాన భాగంలో గరెగిన్ ఇండెహ్ స్క్వేర్, మెట్రో రైల్వేస్టేషను ఉంటాయి. గరెగిన్ ఇండెహ్, షిరాక్, అర్టషేస్యన్, బగ్రటున్యాత్, అర్షకున్యాత్ లు ఈ ప్రాంతంలోని ప్రధాన రహదారులు.
ఉమ్మడి పౌర, సైనిక ఎరెబుని విమానాశ్రయం, ఎరెవన్ థర్మల్ విద్యుత్తు కేంద్రం ఇక్కడ ఉన్నవి. షెంగావిత్ పారిశ్రామికంగా అత్యంత అభివృద్ధి జరిగిన జిల్లాల్లో ఒకటి. ఇక్కడ ఎన్నో పెద్ద కర్మాగారాలు. అయితే, ఈ జిల్లా మధ్య, తక్కువ-ఆదాయం కలిగిన నివాసితులు కలిగిన దానిగా పరిగణించబడుతుంది. జిల్లా అనేక పార్కులు ఉన్నాయి. వాటిలో అత్యంత ముఖ్యమైనవి కొమిటాస్ పాంథియోన్, పార్క్, ఆర్టూర్ కారపెట్యన్ పార్క్, మూవ్సెస్ గోర్గిస్తాన్ పార్క్, షోంగాకాట్ పార్క్.
ఈ ప్రాంతాంలో 3200 . ప్రారంభ కాంస్య యుగంలోని కురా-అరాక్సెస్ సంస్కృతి కాలం నుండి ప్రజలు నివసిస్తున్నారు . 2000 సంవత్సరంలో, హాకోప్ సిమొన్యాన్ ఆధ్వర్యంలో విస్తృతమైన పురావస్తు తవ్వకం ప్రక్రియ ప్రారంభించబడింది. ఆర్మేనియా యొక్క స్వాతంత్ర్యం తరువాత 1996లో షెంగావిత్ జిల్లా స్థాపించబడింది. దానిలో మాజీ స్పందర్యన్ రైయాన్, మాజీ ఒర్జొనికిడ్జ్ రైయాన్ సహా భూభాగాలను, పొరుగున ఉన్న మాజీ షాహుమ్యాన్ రైయాం లోని చార్బాక్ లను కలిపారు.
షెంగావిత్ ఆర్మేనియా దేశ రాజధానయిన యెరెవాన్ లో ఉన్నటువంటి 12 జిల్లాలలో ఒకటి. ఇది దక్షిణ భాగంలో ఉండి తన సరిహద్దులను మల్టియ-సెబష్టియా, కెంట్రాన్, ఎరెబుని, నుబరషెన్ జిల్లాలతో పంచుకుంటుంది.
వస మొక్క బహువార్షిక మొక్క.అర్థ్ర, చిత్తడి, నేలల్లో పెరుగును. జన్మస్థానం ఇత్తర యూరోప్, ఆసియా.ఈ మొక్క వేరును ములికా వైద్యంలో నరాల వ్యాధులకు, తలనొప్పులకు, మూర్ఛ, అతి విరేచనాలకు ఆఘాతం వంటి వాటికి వేరు, ఆకుల రసాన్ని ఉపయోగిస్తారు. వస వేరులో పలు రసాయన పదార్థాలు ఉన్నాయి. అందులో అశోరోన్ ఒకటి. అశోరోన్ క్యాన్సరు నిరోధకంగా భావించి, దానిని నోటి ద్వారా తీసుకున్న కాన్సర్ను తగ్గించునని భావించారు.1922, 1922 రిపోర్టు ప్రకారం అశోరోన్ అనుకున్నంత ప్రాభావవంతంగా పనిచెయ్యడాని తెలిసింది.
వస వేరు నూనె లేదావస కొమ్ము నూనెఒకఆవశ్యక నూనె., ఒక సుగంధ తైలం.అంతే కాదు ఔషధ గుణాలున్ననూనె.వస మొక్క ఒషషి మొక్క.వస వేరును, ఆకులను అనాదిగా భారత దేశంలో ఆయుర్వేద వైద్యంలో ఉపయోగిస్తారు.వస ఆరాసియా కుటుంబానికి చెందిన మొక్క వృక్షశాస్త్రపేరు ఆకోరస్ కాలమస్ వర్ అంగుస్టలస్.వసను ఆంగ్లంలో కలమస్ , స్వీట్అం ఫ్లాగ్ అంటారు.
వసవేరు, ఆకులనుండి ఆవశ్యక నూనెను ఉత్పత్తి చేస్తారు.నూనెను సాధారణంగా నీటిఆవిరి స్వేదన క్రియ/స్టీము డిస్టిలేసను ద్వారా ఉత్పత్తి చేస్తారు.ప్రయోగాత్మకంగా వేరు, ఆకులలోని రసాయనాలను లెక్కించుటకు నూనెను స్లావెంట్ ఎక్సుట్రాక్షన్ పద్ధతిలో సంగ్రహిస్తారు.
నూనెలోని ప్రధాన రసాయన పదార్థాలు ఆకోరేనోన్, బీటా-గురుజునేన్, ఐసోసైయోబునైన్, బీటా-అసరోన్, కాలమెండియోల్, ఆల్ఫా-సెలీనేన్, ఆల్ఫా -కాలకోరేన్, కాలముసేనోన్, కాంఫోన్, షైబునోన్ లు.
థామస్ పైన్ ఇంగ్లాండు దేశానికి చెందిన థెట్ఫోర్డ్ లో జన్మించాడు. ఇతడు ప్రఖ్యాత శాస్త్రవేత్త, పాత్రికేయుడు, రాజకీయ నాయకుడైన "బెంజమిన్ ఫ్రాంక్లిన్ ద్వారా 1774లో అప్పటి బ్రిటష్ కాలనీలుగా పిలువబడే అమెరికాకు పయనమయ్యాడు. అతను అమెరికాలో ప్రవేశించిన సమయంలో అమెరికా దేశానికి స్వాతంత్ర్యం కోసం విప్లవాత్మక సంఘర్షణలు జరుగుతున్నాయి. ఆ సమయంలో పేన్ "కామన్ సెన్సు" పేరుతో 1776లో కరపత్రాలను అమెరికా వ్యాప్తంగా పంపిణీ చేసాడు. అది విప్లవ నాయకులకు ఎంతో స్ఫూర్తినిచ్చింది. ఆ తరువాతి కాలంలో అమెరికా దేశ స్వాతంత్ర్యం కోసం" ది అమెరికన్ క్రైసిస్" అనే మరో కరపత్రిక రచించాడు. రచన గురించి అమెరికా దేశ వ్యవస్థాపకులలోఒకరైన జాన్ఆడంస్ "కామన్ సెన్ స్ రచయిత కలం యొక్క ప్రభావం గనక లేకపోతే జార్జ్ వాషింగ్టన్ యొక్క ఖడ్గ ప్రభావం నిష్ఫలమై వుండేది."
థామస్ పైన్ అమెరికాకు చెందిన ప్రముఖ తత్వవేత్త, రాజకీయ ఉద్యమ కర్త, రాజనీతి సిద్ధాంతకర్త. అమెరికా దేశ వ్యవస్థాపక నాయకులలో ఒకరు. థామస్ పేన్ అమెరికా దేశ స్వాతంత్ర్య ఉద్యమ సమయంలో రచించిన రెండు ప్రముఖ సంపుటాలు "కామన్ సెన్సు, ది ఏజ్ ఆఫ్ రీజన్" అతనికెంతో కీర్తిని తెచ్చినవి. అతని రచనలు అమెరికా దేశానికి బ్రిటన్ నుండి స్వాతంత్ర్యం పొందేటందుకు పోరాడిన విప్లకారులకు ఎంతో స్ఫూర్తినిచ్చింది. చివరికి 1776 లో ఆ స్పూర్తే అమెరికా దేశానికి స్వాతంత్ర్యాన్ని సాధింపజేసింది. థామస్ పేన్ యొక్క ఆలోచనలు సాంస్కృతిక పునరుజ్జీవనాన్ని ప్రతిబింబింపజేసేవిగా వుండేవి. . థామస్ పేన్ ను ప్రవృత్తి రీత్యా వైద్యునిగాను, వృత్తి రీత్యా పాత్రికేయునిగాను, సమాజంలో ఏర్పడే మార్పుల ద్వారా విప్లవ ప్రచార కర్తగానూ పలురకాల పాత్రలను పోషించాడని మేధావుల అభిప్రాయం.
థామస్ పైన్1790వ దశకంలో ఫ్రాన్సులో నివసించాడు. అప్పుడు జరుగుతున్న ఫ్రెంచి విప్లవంలో పూర్తిగా నిమగ్నమయ్యాడు. 1791లో "రైట్స్ ఆఫ్ ఎ మాన్" అనే కరపత్రికను ఫ్రెంచి విప్లవం పట్ల సుముకంగా లేని విమర్శకులను వుద్దేశిస్తూ ఈ రచనను చేసాడు. థామస్ పేన్ ఫ్రెంచి విప్లవానికి పూర్తి మద్దతు ప్రకటించాడు. ఫ్రెంచి భాష రాకపోయినా పేన్ ఫ్రాన్సు జాతీయ కన్వెషన్కు ఎన్నికయ్యాడు. ఫ్రెంచి విప్లవంలో రెండు వర్గాలలో ఒకటైన జిరాండిస్టులు థామస్ పేన్ను తమ మిత్రునిగా భావించేవారు. మరొక వర్గమైన జాకొబిన్ వర్గ నాయకుడైన రాబిస్పియర్ పేన్ను తమ శత్రువుగా భావించేవారు.
సాహిత్యరంగానికి ప్రోత్సాహం అందించాలనే ఉద్ధేశ్యంతో రంగయ్య తేజా ఆర్ట్స్ సంస్థను ప్రారంభించాడు. 2006, ఆగస్టు 14న హైదరాబాదులోని తెలుగు విశ్వవిద్యాలయంలో డా. సి. నారాయణరెడ్డి జ్యోతి ప్రజ్వలనతో తేజా ఆర్ట్స్ సంస్థ ప్రారంభించబడింది. ఈ సంస్థ గ్రంథావిష్కరణలతోపాటూ తేజ పురస్కారాల ప్రదానం కూడా నిర్వహిస్తుంది. ప్రతి సంవత్సరం వార్షికోత్సవం సందర్భంగా జీవన సాఫల్య పురస్కారం, డా. సి. నారాయణరెడ్డి సాహితీ పురస్కారం, తేజ విశిష్ట సాహితీ పురస్కారం, ఆచార్య తిరుమల సాహితీ పురస్కారం, పోరెడ్డి రాజమ్మ స్మారక సాహితీ పురస్కారం అందజేస్తుంది.
రంగయ్య 1966, మార్చి 10న చంద్రయ్య, రాజమ్మ దంపతులకు ఆలేరు మండలం గుండ్లగూడెంలో జన్మించాడు. స్వగ్రామంలో పాఠశాల విద్యను, ఆలేరు లో ఇంటర్మీడియట్ విద్యను, హైదరాబాద్ లోని నిజాం కళాశాలలో డిగ్రీని చదివాడు. తెలుగు సాహిత్యంపై ఆసక్తితో ఉస్మానియా విశ్వవిద్యాలయంలో ఎంఏ పూర్తిచేశాడు. అనంతరం ‘సీమకథలు – సామాజికాంశాలు’ అనే అంశంపై ఎం.ఫిల్, ‘ఆచార్య తిరుమల కావ్యాలు – పరిశీలన’ అంశంపై పిహెచ్.డి పూర్తిచేశాడు. అంతేకాకుండా తెలుగు పండిత్ శిక్షణ, బీఈడి డిగ్రీలు అందుకున్నాడు.
పోరెడ్డి రంగయ్య తెలంగాణ రాష్ట్రానికి చెందిన ప్రముఖ కవి, రచయిత, ఉపాధ్యాయుడు, పరిశోధకుడు. ఆలేరులో తేజ ఆర్ట్స్ క్రియేషన్స్ అనే సాహిత్య సంస్థను నెలకొల్పి, సాహిత్య కార్యక్రమాలు నిర్వహిస్తున్నాడు. ప్రస్తుతం యాదాద్రి - భువనగిరి జిల్లా రచయితల సంఘం అధ్యక్షునిగా పనిచేస్తున్నాడు.
కొంతకాలం ప్రైవేట్ కళాశాలలో లెక్చరర్ గా పనిచేసిన రంగయ్యకు 1996లో ప్రభుత్వ ఉపాధ్యాయుడిగా ఉద్యోగం వచ్చింది. కొలనుకొండ, షారాజీపేటలలోని పాఠశాలలో విద్యను బోధించి ప్రస్తుతం రాయగిరి ఉన్నత పాఠశాలో ఉద్యోగం చేస్తున్నాడు.
ఎటువంటి సాహిత్య నేపథ్యం లేకపోయినా పల్లె వాతావరణంలో పుట్టడంవల్ల పాఠశాల స్థాయినుండే రంగయ్యకు సాహిత్యంపై ఆసక్తి ఉండేది. దానికితోడు తనకు తెలుగు బోధించిన డాక్టర్ లింగంపల్లి రామచంద్ర ప్రభావం రంగయ్యపై పడింది.
రంగయ్య మంచి వక్త అవడంతో అనేక సాహిత్య, సామాజిక కళా రంగాలకు సంబంధించిన వక్తగా పాల్గొంటూ వ్యక్తిత్వ వికాస ప్రసంగాలు కూడా చేస్తున్నాడు.
తమిళ రచయితలు కోల్పోయిన ఖండంలోని అనేక ఇతర పేర్లతో కూడా పిలిచారు. 1912 లో, సొమసుందర భారతి మొదట "తమిళం" అనే పేరును ఉపయోగించారు లెమురియా భావనను కవర్ చేయడానికి, తన తమిళ క్లాస్సిక్స్, తమిళం లో, నాగరికత ఊయలని ప్రదర్శించారు. తమిళ వంశీయులలో పురాతనమైనదిగా భావించిన పాండ్యాస్ తరువాత, "పంటియా నాటు" అనే మరొక పేరు ఉపయోగించబడింది. కొందరు రచయితలు మురికి ఉన్న భూమిని వర్ణించేందుకు "నవలన్ టివు" , జంబూద్వీపా తమిళ పేరును ఉపయోగించారు.
అనేక పురాతన, మధ్యయుగ తమిళ, సంస్కృత రచనల్లో దక్షిణ భారతదేశంలో భూభాగాల పురాణ ఖాతాలు సముద్రంలోకి పోతాయి. ఇరాన్నానార్ అకాపోరాల్లో వ్యాఖ్యానంలో కాటల్కోల్ మొట్టమొదటి స్పష్టమైన చర్చలో ఉంది. ఈ వ్యాఖ్యానం, నకియెరర్ కి ఆపాదించబడింది, ఇది 1 వ సహస్రాబ్ది తరువాత శతాబ్దాలుగా చెప్తుంది. మొదటి తమిళ సామ్రాజ్యానికి చెందిన పాండ్యన్ రాజులు, మూడు సాహిత్య అకాడమీలు స్థాపించారు: మొట్టమొదటి సంఘం 549 మంది కవులు హాజరైన టెన్మాటారు అనే పట్టణంలో 4,400 సంవత్సరాలు వృద్ధి చెందింది, శివ, కుబేర, మురుగన్. రెండవ సంఘం కపోతపురం అనే నగరంలో 3,700 సంవత్సరాలు కొనసాగింది, 59 మంది కవులు హాజరయ్యారు. వ్యాఖ్యానం ప్రకారం, రెండు నగరాలు "సముద్రంచే స్వాధీనం" అయ్యాయి, ఫలితంగా మొదటి రెండు సంఘలు సృష్టించిన అన్ని పనులన్నీ నష్టపోయాయి. మూడో సంఘం ఉత్తరాన మధురైలో స్థాపించబడింది, ఇక్కడ 1,850 సంవత్సరాలు కొనసాగింది.
మధ్యయుగ వ్యాఖ్యాత అడియార్కుణల్లర్ మాట్లాడుతూ కన్యాకుమారికి దక్షిణాన ఉన్న సముద్రం సముద్రంతో పోయిందని 700 కవతం అంత ఉండవచ్చని అని చెప్పాడు. కవతం ఆధునిక సమానమైనది తెలియదు. 1905 లో, అరాసన్ శాన్ముగమ్ పిళ్ళై ఈ భూమి వేలాది మైళ్ళ వరకు విస్తరించి ఉండవచ్చని రాశాడు. పూర్ణిలింగం పిళ్ళై, సూర్యనారాయణ శాస్త్రి ప్రకారం, ఈ సంఖ్య 7000 మైళ్ళకు సమానం. అబ్రహం పండొరొర, ఐయాన్ ఆరిథాన్, దేవనియన్, రాఘవ ఐయంగర్ వంటి ఇతరవారు 1,400 నుండి 3,000 మైళ్ళు వరకు అంచనా వేశారు. యు.వి. స్వామినాథ అయ్యర్ ప్రకారం, కేవలం కొన్ని గ్రామాలకు మాత్రమే పరిమితం చేయబడిన భూమి మాత్రమే కోల్పోయింది. 1903 లో దక్షిణాన ఉన్న కన్జ్యులెన్ దీవులకు, పశ్చిమంలో మడగాస్కర్ నుండి తూర్పున సుండా ద్వీపాలకు కుమారి కంమామురి నుండి కుమారి ఖండం విస్తరించిందని సూర్యనారాయణ శాస్త్రి సూచించారు. 1912 లో, సోమసుందర భారతి చైనా, ఆఫ్రికా, ఆస్ట్రేలియా, కన్యాకుమారిలను నాలుగు వైపులా తాకినట్లు రాశారు. 1948 లో, మెరైమలై ఆడిగల్ ఈ ఖండం దక్షిణ ధ్రువం వరకు విస్తరించిందని పేర్కొంది. సోమసుందర భారతి 6000-7000 మైళ్ల అంచనా వేసింది.